o izvajanju Uredbe (EU) št. 531/2012 Evropskega parlamenta in Sveta z dne 13. junija 2012 o gostovanju v javnih mobilnih komunikacijskih omrežjih v Uniji, kakor je bila spremenjena z uredbama (EU) 2015/2120 in (EU) 2017/920

Nacionalni regulativni organi so v odgovor na poziv Komisije k zagotovitvi primernega izvajanja pravil o RLAH od prvega dne (15. junija 2017) dalje v prvi polovici leta 2017 dejavno navezovali stike s svojimi mobilnimi operaterji, da bi se zagotovila popolna skladnost z novimi pravili. Nacionalni regulativni organi in Komisija so ves čas tesno sodelovali, da bi še pred začetkom izvajanja odgovorili na vprašanja mobilnih operaterjev glede izvajanja v praksi.

Uredba o gostovanju se neposredno uporablja v vseh državah članicah EU in državah EGP . Nacionalne regulativne organe pooblašča za spremljanje, nadzorovanje in uveljavljanje pravil o gostovanju v posameznih državah članicah. Da bi se zagotovil usklajen pristop vseh nacionalnih regulativnih organov, je Organ evropskih regulatorjev za elektronske komunikacije (v nadaljnjem besedilu: BEREC) marca 2017 objavil smernice za maloprodajno gostovanje , junija 2017 pa smernice za veleprodajno gostovanje , pripravljene v tesnem sodelovanju s Komisijo in po posvetovanju z zainteresiranimi stranmi. Smernice BEREC, ki same po sebi sicer niso zavezujoče, podpirajo nacionalne regulativne organe pri spremljanju, nadziranju in uveljavljanju novih pravil o gostovanju v praksi. Prav tako vsebujejo podrobne smernice za mobilne operaterje glede tega, kako lahko nova pravila o gostovanju uporabijo v svojih ponudbah.

V izjemnih in posebnih okoliščinah ter z namenom preprečevanja zvišanja domačih cen lahko operater od svojega nacionalnega regulativnega organa pridobi tako imenovano odstopanje glede trajnosti. Za pridobitev navedenega odstopanja mora operater nacionalnemu regulativnemu organu dokazati, da glede na svoj trenutni domači model zaračunavanja brez uvedbe pribitkov ne bi mogel zagotoviti trajnostnega zagotavljanja storitev gostovanja. V takšnem primeru lahko nacionalni regulativni organ operaterju odobri zaračunavanje majhnega pribitka za gostovanje, in sicer za eno leto. Za podaljšanje tovrstne odobritve mora operater letno obnavljati svojo vlogo.

V smislu uredbe o gostovanju je gostovanje storitev, ki uporabnikom omrežnega operaterja mobilne telefonije (v nadaljnjem besedilu: MNO) oziroma operaterja navideznega mobilnega omrežja (v nadaljnjem besedilu: MVNO) v določeni državi omogoča dostop do mobilnih storitev (govornih storitev, podatkovnih storitev ali storitev SMS) MNO v drugi državi . Ponudnik storitev (mobilni operater) zagotovi, da njegovi uporabniki med potovanji v tujini ostanejo priključeni na mobilno omrežje ob uporabi iste mobilne naprave (oziroma prenosnega ali tabličnega računalnika, če gre za podatkovno gostovanje) in iste telefonske številke. Ponudnik storitev, ki želi svojim uporabnikom ponuditi storitve gostovanja (v nadaljnjem besedilu: maloprodajne storitve gostovanja) v določeni državi, mora navedene storitve odkupiti od MNO v obiskani državi (v nadaljnjem besedilu: veleprodajne storitve gostovanja). V ta namen morajo ponudniki storitev skleniti poslovne dogovore o veleprodajnem gostovanju. V praksi to pomeni, da uporabniku, ki med gostovanjem v tujini opravlja telefonske klice ali uporablja mobilne podatke, tovrstne storitve zagotavlja mobilni operater v obiskani državi. Domači operater uporabnika gostovanja mora operaterju obiskanega omrežja plačati za uporabo te storitve. Tako nastali stroški se imenujejo veleprodajne cene gostovanja. Najvišje veleprodajne cene gostovanja so določene v uredbi o gostovanju in so, kar zadeva prenos podatkov, vsako leto nižje (glej spodaj).

V skladu s členom 19(3) uredbe o gostovanju mora Komisija sozakonodajalcema do 15. decembra 2018 predložiti „vmesno poročilo, v katerem povzame učinke odprave maloprodajnih pribitkov za gostovanje“ . To je namen tega poročila.

·izjemni in začasni sistem odstopanj za operaterje, ki se uporabi le ob odobritvi nacionalnega regulativnega organa in pod strogimi pogoji, kadar bi odprava stroškov gostovanja na določenem trgu lahko povzročila zvišanje domačih cen za uporabnike operaterja.

Evropski parlament in Svet sta oktobra 2015 sprejela Uredbo (EU) 2015/2120 , s katero se je določila odprava maloprodajnih pribitkov za gostovanje v Uniji od 15. junija 2017, ob upoštevanju politike poštene uporabe in odstopanja glede trajnosti. Ta nova pravila o gostovanju so poimenovana tudi „gostovanje kot doma“ (v nadaljnjem besedilu: RLAH).

Zaradi tega pripravljalnega dela so mobilni operaterji na splošno delovali v skladu z novimi pravili o gostovanju. V primerih, ko je bila v posamezni državi članici ugotovljena morebitna kršitev pravil, se je pristojni nacionalni regulativni organ z zadevnim operaterjem hitro dogovoril o rešitvi težave, pogosto še pred začetkom kakršnih koli uradnih postopkov ali med tovrstnimi postopki. V nekaj primerih je bilo treba naložiti globo. V skladu z uredbo o gostovanju morajo imeti nacionalni regulativni organi v vseh državah članicah ustrezna pooblastila za sankcioniranje neskladnosti s pravili o gostovanju. Če so se po 15. juniju 2017 pojavila nova vprašanja glede izvajanja, kar zadeva nove vrste ponudb, ki niso bile posebej omenjene v smernicah BEREC, so nacionalni regulativni organi svoj pristop usklajevali v sodelovanju s Komisijo, in sicer v okviru namenske strokovne delovne skupine BEREC za mednarodno gostovanje .

Nacionalni regulativni organi so odobrili odstopanja glede trajnosti operaterjem, za katere se je pričakovalo, da bi tovrstno odstopanje lahko potrebovali zaradi posebnih okoliščin delovanja, tj. nekaterim MVNO v nekaterih državah članicah in nekaterim MNO v nekaterih državah članicah z zelo nizkimi cenami prenosa podatkov ter velikimi neravnotežji na področju gostovanja in/ali nizkim prihodkom na uporabnika (Estonija, Litva, Poljska, Finska). Kljub odstopanju številni MNO in MVNO svojim naročnikom še naprej zagotavljajo velike količine storitev gostovanja brez pribitkov, da bi ostali konkurenčni na domačem trgu. Tudi kadar operaterji zaračunajo dovoljeni pribitek za gostovanje, je ta veliko nižji v primerjavi s pribitkom, ki se je zaračunaval pred 15. junijem 2017 (pri prenosu podatkov za več kot 90 %), tako da imajo zadevni uporabniki tudi v tovrstnih primerih velike koristi zaradi novih pravil (glej oddelek 4). V vseh primerih so pribitki, ki jih odobri nacionalni regulativni organ in uporabi operater, nižji, pogosto pa celo veliko nižji od veleprodajne cenovne kapice za gostovanje, kar je v skladu s pravilom, po katerem naj bi se kakršen koli pribitek zaračunaval samo do zneska, potrebnega za povrnitev stroškov zagotavljanja reguliranih maloprodajnih storitev gostovanja, ki bi sicer lahko povzročili zvišanje domačih cen.

4Učinki RLAH na končne uporabnike

Uredbe o gostovanju, ki so se zvrstile od leta 2007, so potrošnikom prinesle otipljive koristi v obliki znižanja cen govornih storitev, storitev SMS ter podatkovnih storitev gostovanja, vendar so se številni Evropejci med potovanji zunaj matične države članice še naprej izogibali uporabi mobilnih telefonov in storitev prenosa podatkov ali jo skušali čim bolj omejiti, da bi se izognili stroškom mobilnega gostovanja. Leta 2014 je več kot polovica Evropejcev med potovanji v EU onemogočila možnost podatkovnega gostovanja, podobno pa je zgolj desetina opravljala ali prejemala klice tako pogosto kot v svoji državi . Pravila o RLAH so končno omogočila korenito spremembo opisanega stanja in sprostitev neizkoriščenega povpraševanja po potrošnji mobilnih storitev med popotniki v EU.

Številke, navedene v oddelkih 4.1, 4.2 in 4.3, so povzete po najnovejših primerjalnih poročilih BEREC o mednarodnem gostovanju .

RLAH je sprožila obsežno in hitro povečanje porabe storitev v gostovanju

Evropski potrošniki so začeli hitro in v velikem obsegu izkoriščati odpravo stroškov gostovanja v EU/EGP po 15. juniju 2017. Že poleti leta 2017 je bila uporaba storitev mobilnega prenosa podatkov med gostovanjem v EU/EGP 5,35-krat (+ 435 %), količina klicev v gostovanju pa 2,45-krat (+ 145 %) večja kot poleti leta 2016. V naslednjih dveh četrtletjih (četrtem četrtletju leta 2017 in prvem četrtletju leta 2018) je poraba mobilnih podatkov v gostovanju ostala skoraj petkrat večja kot leto pred tem (glej sliko 1 ). Podobno je v navedenih četrtletjih skupna količina klicev v gostovanju ostala skoraj dvakrat večja kot pred RLAH. Kot ugotavlja BEREC v svojem 21. primerjalnem poročilu o mednarodnem gostovanju, te številke jasno kažejo, da so pravila o RLAH pomembno prispevala k spodbuditvi povpraševanja po storitvah gostovanja in razvoju trga mednarodnega gostovanja v EU/EGP.

Vir: 21. primerjalno poročilo BEREC o mednarodnem gostovanju v obdobju od oktobra 2017 do marca 2018.

Popotniki v gostovanju zdaj v povprečju porabijo skoraj štirikrat več mobilnih podatkov kot pred RLAH (glej sliko 2 ) . Podobno v gostovanju opravijo približno 1,7-krat več klicev kot pred začetkom izvajanja RLAH .

Vir: 21. primerjalno poročilo BEREC o mednarodnem gostovanju v obdobju od oktobra 2017 do marca 2018.

V vseh državah članicah se je od junija 2017 močno povečala poraba storitev gostovanja med naročniki. Posebej opazno povečanje porabe storitev gostovanja v EU/EGP so pri svojih uporabnikih zaznali poljski, romunski, bolgarski, hrvaški in španski operaterji, kar zadeva govorne storitve (več kot trikratno povečanje), ter bolgarski, hrvaški, češki, poljski, španski in latvijski operaterji, kar zadeva prenos podatkov (desetkratno ali večje povečanje) .

Tudi v treh državah članicah, v katerih je bilo od 15. junija 2017 vsem MNO odobreno odstopanje glede trajnosti (Finska, Litva in Estonija , glej oddelek 3), se je med uporabniki opazno povečala poraba mobilnih storitev v tujini v EU/EGP, in sicer v podobnem obsegu kot v številnih drugih državah članicah. Razlog za to je, da operaterji, ki so jim bila odobrena odstopanja, za zagotavljanje storitev gostovanja do določenih količin niso zaračunavali pribitkov (glej oddelek 4.2), tudi ko so jih, pa so bili pribitki za gostovanje, ki so jih odobrili nacionalni regulativni organi, znatno nižji od tistih, ki so se uporabljali pred 15. junijem 2017. Zato so imeli tudi uporabniki navedenih operaterjev znatne koristi od novih pravil o gostovanju in so se temu ustrezno odzvali s povečanim povpraševanjem.

Gostovanje kot doma je v EU/EGP široko dostopno

Že poleti leta 2017 so imeli skoraj vsi Evropejci možnost sklenitve pogodbe s ponudnikom mobilnih storitev, ki zagotavlja storitve RLAH; 1,8 % naročnikom v EU/EGP so se začeli zaračunavati pribitki za gostovanje zaradi odstopanja, ki ga je odobril nacionalni regulativni organ, 1,6 % pa zato, ker niso prebivali v državi operaterja ali z njo niso imeli trajnih vezi. Vsi drugi naročniki so lahko izkoriščali RLAH ali pa so namenoma izbrali drugačno tarifo gostovanja, ki je bolj ustrezala njihovim posebnim potrebam gostovanja v državah nečlanicah EU.

V prvem četrtletju leta 2018 je tako več kot 90 % prometa govornega in podatkovnega gostovanja naročnikov iz EU/EGP, ki so potovali v EU/EGP, potekalo v okviru RLAH . Tudi na Finskem, v Litvi in Estoniji, kjer je bilo od 15. junija 2017 vsem MNO odobreno odstopanje od RLAH, so navedena MNO veliko količino storitev gostovanja zagotovila brez pribitkov (manj v Litvi). Pri večjem delu prometa, ki so ga v gostovanju ustvarili finski in estonski naročniki, so se torej kljub vsemu izkoriščale koristi RLAH .

Ponudbe mobilnih paketov, ki zajemajo zgolj storitve v domači državi, so na splošno omejene in zadevajo predvsem predplačniški segment trga